 

**בבית הדין הצבאי המחוזי**

**במחוז שיפוטי צפון**

בפני השופטת: סא"ל רינת לוי מוסקוביץ'

**בעניין: התובע הצבאי (ע"י ב"כ, סגן רואי נחום וסגן עידו לפקוביץ')**

**נגד**

**הנאשם: ח/XXX טוראי א' פ' (ע"י ב"כ, סגן מישל צ'רנחובסקי)**

הכרעת-דין

על פי הודאתו מורשע הנאשם בעבירה שעניינה שימוש בסם מסוכן, לפי סעיף 7 (א) + (ג) סיפא לפקודת הסמים המסוכנים [נוסח חדש], התשל"ג-1973, בהתאם לכתב האישום ולפרטים הנוספים.

**ניתנה היום, י"ג בניסן תשפ"ג, 04.04.2023, והודעה בפומבי ובמעמד הצדדים.**

 **\_\_\_\_\_\_\_\_\_\_\_**

שופטת

גזר-דין

הנאשם הורשע על פי הודאתו בעבירה של שימוש בסם מסוכן מסוג קנאביס בנסיבות אזרחיות במספר רב של הזדמנויות באמצעות פייסל, ובאחת ההזדמנויות יחד עם חייל נוסף.

הצדדים הציגו לעיוני הסדר טיעון המבקש להטיל על הנאשם 40 ימי מאסר לריצוי בפועל, לצד רכיבי ענישה נוספים.

הצדדים שקלו מחד את כמות השימושים הרבה ומאידך את הודאת הנאשם בהזדמנות הראשונה ממש ביום הגשת כתב האישום, על החיסכון בזמן שיפוטי שבכך, את המוטיבציה והחרטה שלו, ואת מצבו הנפשי.

לאור האמור, ובשים לב לערב חג החירות החל מחר, מצאתי לאמץ את הסדר הטיעון חרף קולתו.

**על הנאשם נגזרים, אפוא, העונשים הבאים:**

1. **ארבעים (40) ימי מאסר לריצוי בפועל, שיימנו החל ביום מעצרו.**
2. **עונש מאסר מותנה בן שישים (60) ימים למשך שלוש (3) שנים, שלא יעבור עבירה לפי פקודת הסמים המסוכנים [נוסח חדש], התשל"ג-1973.**
3. **עונש מאסר מותנה בן שלושים (30) ימים למשך שלוש (3) שנים לבל יעבור עבירה לפי חוק המאבק בתופעת השימוש בחומרים מסכנים, התשע"ג-2013.**
4. **עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 127א+250א לחוק השיפוט הצבאי, התשט"ו-1955 או עבירה של אי קיום הוראות לפי סעיף 133 לחוק השיפוט הצבאי, אם יעבור עבירה לפי פקודת מטכ"ל 33.0220, למעט בגין שתיית משקה משכר.**
5. **שמונים ותשעה (89) ימי פסילה מלקבל ומלהחזיק רישיונות נהיגה צבאיים ואזרחיים החל מיום סיום ריצוי עונש המאסר. במועד זה יפקיד הנאשם את כלל רישיונותיו בסמכות רישוי צה"ל. הובהר והוסבר לנאשם כי הוא יהיה פסול מקבלת או החזקת רישיונות מיום סיום ריצוי עונש המאסר, ואולם מניין הפסילה יחל להימנות רק ממועד הפקדת הרישיונות בפועל.**

**זכות ערעור כחוק.**

**ניתנה היום, י"ג בניסן תשפ"ג, 04.04.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

**שופטת**

**העתק נכון מהמקור

ק' בית הדין**

**נערך על ידי: א.ל**

**בתאריך 30.04.2023**

**חתימת המגיה: סגן שיר בן-ארמון**